โควิดวันนี้ ดับอีก 1 ติดเชื้อเพิ่ม 78 ราย ในประเทศ 74 ตปท. 4 ป่วยสะสม 27,005 คน
โควิดวันนี้ ดับอีก 1 ราย ติดเชื้อเพิ่ม 78 ราย ในประเทศ 74 ตปท. 4 ป่วยสะสม 27,005 คน 
โควิดวันนี้ ดับอีก 1 ราย ติดเชื้อเพิ่ม 78 ราย ในประเทศ 74 ตปท. 4 ป่วยสะสม 27,005 คน
15 มี.ค. 2564

พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (15 มี.ค.64) ระบุพบผู้ป่วยยืนยันติดเชื้อรายใหม่ 78 ราย เป็นผู้ติดเชื้อในประเทศ 74 ราย อยู่ใน 6 จังหวัด ได้แก่ ตาก สมุทรสาคร กรุงเทพมหานคร (กทม.) สมุทรปราการ สุพรรณบุรี ปทุมธานี โดยเป็นผู้ป่วยที่มาจากระบบเฝ้าระวังและระบบบริการฯ 15 ราย คัดกรองเชิงรุก 59 ราย  และเป็นผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 4 ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 27,005 ราย แบ่งเป็นผู้ป่วยที่ติดเชื้อภายในประเทศ 24,074 ราย ตรวจคัดกรองเชิงรุก 15,024 ราย และผู้เดินทางมาจากต่างประเทศ 2,931 ราย เข้าสถานที่กักกันที่รัฐจัดให้ 2,305 ราย รักษาหายป่วยเพิ่ม 80 ราย รักษาหายแล้วรวม 26,123 ราย ยังรักษาอยู่ 684 ราย มีผู้เสียชีวิต 1 ราย ผู้เสียชีวิตสะสมเพิ่มขึ้นเป็น 87 ราย